### Beslutninger

Fremsendes til [adresse] og Beskæftigelsesudvalget til behandling i henhold til beslutning i byrådets møde den 18. december 2024.

###

.

### Resume

Forligsparterne anmodede med budget 2025 Sociale Forhold og Beskæftigelse samt Teknik og Miljø om at fremlægge en implementeringsplan, der kan sikre opfyldelse af byrådets målsætning om selvforsyning. Der præsenteres her en plan, der frem mod 2035 forventes at kunne indfri byrådets mål om 80% selvforsyning for botilbud på det specialiserede socialområde for voksne (18+). Behovet for udbygning skal ses i lyset af udviklingen på det specialiserede socialområde på tværs af landet og behovet for tilbud, der kan yde en kvalificeret faglig indsats til borgerne.

Planen vil bidrage til, at flere borgere fra [adresse] kan tilbydes en bolig i [adresse], hvilket sikrer nærhed for borgere og pårørende.

Planen rummer en kapacitetsudvidelse på 450 pladser svarende til en udvidelse af botilbud på området på 40%.

Planen fordrer yderligere 297 mio.kr. i anlægsfinansiering til nye boliger frem mod 2035 ud over de 73 mio. kr., der er afsat i forvejen. Hertil kommer 35 mio. kr. til ekstra lærings- og beskæftigelsespladser, samt 38 mio. kr. til særligt dyre grunde. Samlet bliver behovet for finansiering således 369. mio. kr., der afklares ved kommende budget-forhandlinger i takt med, at behovet opstår.

### Beslutningspunkter

Det indstilles:

At 1) Implementeringsplan for 80% selvforsyning og dermed etablering af 450 pladser på det specialiserede socialområde 2024 – 2035 tages til efterretning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 10-12-2024

Bobby Jespersen: 5

Fremsendes til [adresse] med bemærkning, at Magistraten i mødet den 10. december 2024 anbefaler, at byrådet tiltræder Magistratsafdelingen for Sociale forhold og Beskæftigelses og Magi-stratsafdelingen for Teknik og Miljøs og indstilling af 2. december 2024.

Rådmand Daniel Thomsen deltog ikke i sagens behandling.

Udvalg: Social- og Beskæftigelsesudvalget

Dato: 15-01-2025

Bobby Jespersen: 3

Udvalget kunne enstemmigt tiltræde indstillingen i overensstemmelse med Magistratens anbefaling.

Nanni Rasmussen var forhindret i at deltage i udvalgets behandling af sagen.

Udvalg: [adresse]

Dato: 22-01-2025

Bobby Jespersen: 9

Tilbagesendes Magistratsafdelingen for Sociale Forhold og Beskæftigelse og Magistratsafdelingen for Teknik og Miljø med bemærkning, at byrådet i sit møde den 22. januar 2025 har vedtaget Magistratens indstilling i overensstemmelse med erklæring fra [adresse] og Beskæftigelsesudvalget af 15. januar 2025.

Magistratsafdelingen for Sociale Forhold og Beskæftigelse udarbejder notat.